แนะเตรียมล็อกดาวน์-เตียงผู้ป่วย รับมือโอมิครอน
นักวิชาการ แนะรัฐบาล แนะเตรียมล็อกดาวน์-เตียงผู้ป่วย รับมือโอมิครอนลามก้าวกระโดด
29 ธ.ค. 2564

ดร. สมชัย จิตสุชน ผู้อำนวยการวิจัยด้านการพัฒนาอย่างทั่วถึง สถาบันวิจัยเพื่อการพัฒนาประเทศไทย (ทีดีอาร์ไอ) เขียนลงเฟสบุกส์ ว่า"ในขณะที่ความเข้าใจเกี่ยวกับโอมิครอนกำลังเพิ่มมากขึ้น (พร้อม ๆ กับจำนวนผู้ติดเชื้อที่เพิ่มแบบก้าวกระโดดในต่างประเทศ และคงอีกไม่นานในไทย) สิ่งที่เราควรทำน่าจะประกอบด้วย1. เร่งฉีดวัคซีนเข็มสาม ที่ตอนนี้ฉีดไปเพียง 6 ล้านกว่าคน2. เร่งรับรองผลวิจัยว่าการฉีดเข็ม 3 ของ mRNA เพียงครึ่งโดสได้ผลเกือบเท่ากับฉีดเต็มโดส ซึ่งจะทำให้วัคซีนที่สั่งมาฉีดให้คนได้มากขึ้นเท่าตัว3. เพิ่มทางเลือกเข็มสาม ให้รวม Astrazeneca ด้วย เพราะมีหลายคนไม่อยากฉีด mRNA ในขณะที่มีความเป็นไปได้สูงที่ AZ booster ช่วยกัน omicron ได้พอควร4. เร่งฉีดวัคซีนในกลุ่มเด็กด้วยวัคซีนที่ได้รับการรับรองแล้ว เห็นได้จากการติดเชื้อ omicron ในเด็กสูงกว่าเดลต้า (แต่อาจฉีดครึ่งโดสได้เช่นกัน) เพื่อให้สามารถเปิดเรียนได้โดยไ่ม่เสี่ยงการระบาดใหญ่จากในโรงเรียนเกินไป5. หาทางลดราคา ATK ให้ต่ำลงอีกมาก เช่นไม่เกิน 30-50 บาทต่อชุดสำหรับคนทั่วไปและฟรีสำหรับกลุ่มเสี่ยง เริ่มมีอาการ และส่งเสริมให้ทำการตรวจด้วยตัวเองอย่างกว้างขวาง6. สื่อสารให้ดีกับประชาชนว่าแม้แนวโน้ม omicron จะมีอาการรุนแรงน้อยกว่าเดลต้า (สำหรับคนที่ติดแล้ว) แต่เมื่อรวมกับการแพร่ได้อย่างรวดเร็ว ความเสี่ยงในการเสียชีวิตจาก omicron ก็ยังไม่ต่ำลงมากนัก (สำหรับคนที่ยังไม่ติดเชื้อ) ที่แน่ ๆ ยังสูงกว่าไข้หวัดใหญ่น่าจะเกิน 10 เท่า ดังนันการระวังตนเอง การฉีดวัคซีนทั้งเข็ม 1,2,3 หรือ 4 ตามเวลาที่สมควรยังเป็นสิ่งจำเป็น7. เตรียมรับมือ รพ. ทั้งสีเขียว เหลือง แดง8. ช่วงเสี่ยงระบาดใหญ่หรือหากระบาดใหญ่แล้ว รัฐก็อาจจำเป็นต้องจำกัดกิจกรรมทางเศรษฐกิจ แต่อาจทำแบบ selective ได้มากกว่าตอนเดลต้า โดยต้องอิงหลักวิชาการอย่างเคร่งครัด"